LIETUVOS RESPUBLIKOS SEIMO

Teisės ir teisėtvarkos komitetas

Pagrindinio komiteto IŠVADA

DĖL LIETUVOS RESPUBLIKOS ADMINISTRACINIŲ TEISĖS PAŽEIDIMŲ KODEKSO 2472, 2591, 281 STRAIPSNIŲ PAKEITIMO IR 17315 STRAIPSNIO PRIPAŽINIMO NETEKUSIU GALIOS ĮSTATYMO PROJEKTO NR. XIIP-4462

2016-10-12 Nr. 102-P-33

Vilnius

1. Komiteto posėdyje dalyvavo: Komiteto pirmininkas Julius Sabatauskas, komiteto pirmininko pavaduotojas Stasys Šedbaras, komiteto nariai: Vilija Aleknaitė-Abramikienė, Stasys Brundza, Vitalijus Gailius.

Komiteto biuro vedėja Dalia Komparskienė, patarėjai: Loreta Zdanavičienė, Martyna Civilkienė, Jurgita Janušauskienė, Rita Karpavičiūtė, Irma Leonavičiūtė, Rita Varanauskienė, padėjėjos: Aidena Bacevičienė, Modesta Banytė.

Finansų ministerijos, Audito, apskaitos ir nemokumo valdymo departamento direktoriaus pavaduotoja Paulė Svorobovičienė

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

Seimo kanceliarijos Teisės departamentas 2016-06-06	5	Įvertinę projektą dėl jo atitikties Konstitucijai, įstatymams, teisėkūros principams ir teisės technikos taisyklėms, atkreipiame dėmesį, kad projekto 5 straipsnyje numatyta, jog įstatymas turėtų įsigalioti 2016 m. birželio 17 d. Atsižvelgiant į įstatymo priėmimo procedūras, svarstytina, ar šis terminas yra realus.	Pritarti iš dalies	Šis įstatymo projektas yra nebeaktualus, nes nuo 2017 m. sausio 1 d. įsigalioja naujasis Administracinių nusižengimų kodeksas ir keičiamas teisės aktas tampa nebegaliojančiu.

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Biudžeto ir finansų komitetas 2016-06-16	*	Pritarti iniciatorių pateiktam įstatymo projektui ir pasiūlyti pagrindiniam Teisės ir teisėtvarkos komitetui patobulinti projektą pagal Seimo kanceliarijos Teisės departamento pastabas ir pasiūlymus.	Nepritarti	Įstatymo projektą siūloma atmesti, kaip nebeaktualų, nes analogiškos nuostatos yra siūlomos ir nuo 2017-01-01 įsigaliojančiam Administracinių nusižengimų kodeksui.
2.	Audito komitetas 2016-09-28	*	pritarti iniciatorių pateiktam Lietuvos Respublikos administracinių teisės pažeidimų kodekso 2472, 2591, 281 straipsnių pakeitimo ir 17315 straipsnio pripažinimo netekusiu galios įstatymo projektui Nr. XIIP-4462 ir siūlyti pagrindiniam komitetui jį tobulinti, atsižvelgiant į Seimo kanceliarijos Teisės departamento pastabą ir Audito komiteto pasiūlymą, kuriems pritarė Audito komitetas.	Nepritarti	Įstatymo projektą siūloma atmesti, kaip nebeaktualų, nes analogiškos nuostatos yra siūlomos ir nuo 2017-01-01 įsigaliojančiam Administracinių nusižengimų kodeksui.
3.	Audito komitetas 2016-09-28	5	Argumentai: Atsižvelgiant į tai, kad Audito įstatymo Nr. VIII-1227 pakeitimo įstatymo projekte (reg. Nr. XIIP-4454) siūloma įsigaliojimo data yra 2017 m. sausio 1 d., o taip pat atsižvelgiant į tai, kad Administracinių nusižengimų kodekso įstatymas įsigalioja 2017 m. sausio 1 d., šio įstatymo projekto nuostatose turėtų būti atsisakoma įsigaliojimo datos. Pasiūlymas: 5 straipsnis. Įstatymo įsigaliojimas Šis įstatymas įsigalioja 2016 m. birželio 17 d.	Nepritarti	Kaip nurodyta argumentuose, pagrindiniame Audito įstatymo Nr. VIII-1227 pakeitimo įstatymo projekte (reg. Nr. XIIP-4454) siūloma įsigaliojimo data yra 2017 m. sausio 1 d., o šis projektas yra lydintysis, todėl jame taip pat turėtų būti analogiška įsigaliojimo data – 2017-01-01. Tačiau nuo šios datos jau keičiamas teisės aktas nebetenka galios, įsigaliojus Administracinių nusižengimų kodeksui.

7. Komiteto siūlomas sprendimas ir pasiūlymai:

7.1. Sprendimas: Įstatymo projektą atmesti, kaip nebeaktualų, nes nuo 2017 m. sausio 1 d. keičiamas teisės aktas tampa nebegaliojančiu, įsigaliojus naujajam Administracinių nusižengimų kodeksui.

8. Balsavimo rezultatai: už – bendru sutarimu.

9. Komiteto paskirti pranešėjai: Julius Sabatauskas, Stasys Šedbaras

10. Komiteto narių atskiroji nuomonė: nėra.

Komiteto pirmininkas	Julius Sabatauskas

Teisės ir teisėtvarkos komiteto biuro patarėja Loreta Zdanavičienė